Da en familie fra Aalborg onsdag kom hjem fra ferie, var deres hus blevet udsat for groft hærværk.

En familie fra Aalborg fik sig onsdag en rigtig kedelig afslutning på deres ferie. Da de kom frem til hjemmet på Betavej var det nemlig slemt vandskadet. Hærværksmænd havde mens familien var væk nemlig stukket en haveslange gennem kattelemmen i hoveddøren og så ellers åbnet for sluserne. Politiet er uden spor i den bizarre sag.